
	Αποτελέσματα 1ου 6μήνου 2013 - Δηλώσεις Διοίκησης

	

«Με την ολοκλήρωση της ανακεφαλαιοποίησης και της αναδιάρθρωσης, το ελληνικό τραπεζικό σύστημα γυρίζει σελίδα. H αποκατάσταση της κεφαλαιακής βάσης των 4 συστημικών τραπεζών (σε συνδυασμό με το απόθεμα κεφαλαίων του ΤΧΣ), μας επιτρέπει να αισιοδοξούμε ότι θα ανταπεξέλθουν στην προσπάθεια εξασφάλισης πόρων για τη χρηματοδότηση της ελληνικής οικονομίας με ανταγωνιστικούς όρους.

Η Τράπεζα Πειραιώς, μετά την επιτυχή αύξηση του μετοχικού της κεφαλαίου και την εμπιστοσύνη των ιδιωτών επενδυτών που κάλυψαν το 20% της αύξησης, επικεντρώνει τις προσπάθειές της στην ολοκλήρωση της ενσωμάτωσης μέχρι το τέλος του έτους των πρόσφατων εξαγορών, στην υλοποίηση του προγράμματος αξιοποίησης συνεργιών και στην ακόμη αποτελεσματικότερη διαχείριση του δανειακού χαρτοφυλακίου σε καθυστέρηση, εισάγοντας νέες λύσεις, με σκοπό τη διασφάλιση της κεφαλαιακής βάσης, αλλά και τη στήριξη της βιωσιμότητας των ελληνικών επιχειρήσεων και την ανακούφιση των νοικοκυριών».

Μιχάλης Σάλλας, Πρόεδρος ΔΣ                                                                                                                                                                                                                                                          

«Η Τράπεζα Πειραιώς απέκτησε στα τέλη Ιουνίου 2013 τη Millennium Bank Ελλάδος, ολοκληρώνοντας τον κύκλο εξαγορών που ξεκίνησε ένα χρόνο πριν με την ΑΤΕbank, και έχει μερίδιο 30% της ελληνικής τραπεζικής αγοράς. Η Τράπεζα κινείται με ταχύτητα ως προς την ενοποίηση συστημάτων και λειτουργιών των τραπεζικών δραστηριοτήτων που απέκτησε, ώστε να αποδώσουν νωρίτερα οι συνέργιες κόστους, χρηματοδότησης και εσόδων. Ήδη, ολοκληρώθηκε με απόλυτη επιτυχία η ενοποίηση της ΑΤΕbank, καθώς και των εγχώριων δραστηριοτήτων της Ελληνικής Τράπεζας. Επόμενος στόχος είναι η ενοποίηση των ελληνικών δραστηριοτήτων της Τράπεζας Κύπρου και της CPB εντός του 4ου 3μήνου του τρέχοντος έτους, καθώς και της Millennium Bank Ελλάδας έως το τέλος του 1ου 3μήνου 2014.

Όσον αφορά τη χρηματοοικονομική δομή του Ομίλου Πειραιώς στις 30 Ιουνίου 2013, επισημαίνεται ότι ο Όμιλος διαθέτει ισχυρή κεφαλαιακή επάρκεια με δείκτη Core Tier I στο 14%, ταυτόχρονα με την ύπαρξη πολύ σημαντικού αποθέματος προβλέψεων, με δείκτη σωρευμένων προβλέψεων ως προς μεικτά δάνεια 16%. Παράλληλα, ο Όμιλος Πειραιώς διαθέτει ενισχυμένο προφίλ ρευστότητας, με καθαρή χρηματοδότηση από το Ευρωσύστημα στο 12% του ενεργητικού του και δείκτη δανείων προς καταθέσεις στο 116%.

[bookmark: _GoBack]Τα επαναλαμβανόμενα αποτελέσματα προ φόρων και προβλέψεων του 1ου 6μήνου 2013 του Ομίλου Πειραιώς ανήλθαν σε €0,3 δισ. Το αποτέλεσμα επιβαρύνθηκε από έκτακτα έξοδα ενοποίησης των εξαγορών, για τα οποία στόχος είναι να αναληφθούν κατά το δυνατό συντομότερο, ώστε στη συνέχεια ο Όμιλος να επωφελείται των συνεργιών κόστους και εσόδων που έχουν προϋπολογισθεί. Οι προβλέψεις παρέμειναν σε υψηλό επίπεδο (€1,1 δισ στο 1ο 6μηνο 2013), αν και ο σχηματισμός νέων ληξιπρόθεσμων δανείων εμφανίζει σταθεροποίηση για 2ο συνεχόμενο 3μηνο. Το καθαρό αποτέλεσμα που αναλογεί στους μετόχους της Τράπεζας στο 1ο 6μηνο 2013 διαμορφώνεται στα €3,5 δισ, ενσωματώνοντας όφελος από αρνητική υπεραξία εξαγορών ύψους €3,8 δισ.»


Σταύρος Λεκκάκος, Διευθύνων Σύμβουλος & CEO




Την 26.03.13 η Τράπεζα Πειραιώς απέκτησε επιλεγμένα στοιχεία των ελληνικών τραπεζικών δραστηριοτήτων της Τράπεζας Κύπρου, της Cyprus Popular Bank και της Ελληνικής Τράπεζας, συμπεριλαμβανομένων των δανείων και καταθέσεων των θυγατρικών τους στην Ελλάδα. Ως εκ τούτου, στα μεγέθη του Δελτίου Τύπου περιλαμβάνεται τα στοιχεία ισολογισμού για την 30.06.13, ενώ στα αποτελέσματα περιλαμβάνονται τα στοιχεία των πρώην Κυπριακών Τραπεζών για την περίοδο 16.03.13 έως 30.06.13. Την 19.06.13 η Τράπεζα Πειραιώς απέκτησε το 100% της Millennium Bank S.A. (MBG). Ως εκ τούτου, στα μεγέθη του Δελτίου Τύπου περιλαμβάνεται το σύνολο των στοιχείων ισολογισμού για την 30.06.13, ενώ στα αποτελέσματα  περιλαμβάνονται τα στοιχεία της MBG για την περίοδο 20.06.13 έως 30.06.13.
Λόγω της απόκτησης της ΑΤΕbank στις 27.07.12, της Γενικής Τράπεζας στις 14.12.12, των δραστηριοτήτων των Kυπριακών Tραπεζών στην Ελλάδα στις 26.03.13 και της MBG στις 19.06.13, δεν είναι δυνατή η παράθεση συγκρίσιμων μεγεθών και αποτελεσμάτων του Ομίλου τόσο σε τριμηνιαία όσο και ετήσια βάση.


Κύρια Σημεία Αποτελεσμάτων και Μεγεθών
                                                                                                   

Αποτελέσματα 1ου 6μήνου 2013
· Τα καθαρά έντοκα έσοδα του Ομίλου διαμορφώθηκαν σε €734 εκατ το 1ο 6μήνο 2013. Αξίζει να σημειωθεί η θετική επίπτωση στα έντοκα έσοδα από τον περιορισμό της χρήσης του μηχανισμού ELA (ρευστότητα μόλις €0,5 δισ στις 30.06.13), αλλά και από την αποκλιμάκωση του κόστους των προθεσμιακών καταθέσεων. 
· Τα καθαρά έσοδα προμηθειών διαμορφώθηκαν σε €122 εκατ, με το 88% αυτών να προέρχεται από προμήθειες εμπορικής τραπεζικής.
· Τα καθαρά λειτουργικά έσοδα διαμορφώθηκαν σε €956 εκατ, εξαιρουμένης της αρνητικής υπεραξίας εξαγορών ύψους €3.810 εκατ
· Το λειτουργικό κόστος διαμορφώθηκε σε €644 εκατ, εκ των οποίων €347 εκατ δαπάνες προσωπικού, €237 εκατ γενικά διοικητικά έξοδα και €60 εκατ αποσβέσεις και λοιπά έξοδα. Στο λειτουργικό κόστος συμπεριλαμβάνονται έκτακτες επιβαρύνσεις €17 εκατ λόγω της λειτουργικής ενοποίησης και των εξαγορών.
· Τα προ φόρων και προβλέψεων κέρδη του 1ου 6μήνου 2013 διαμορφώθηκαν στα €308 εκατ, ενώ χωρίς τα έκτακτα έξοδα ενοποίησης ανήλθαν σε €325 εκατ (εξαιρουμένης και της αρνητικής υπεραξίας εξαγορών ύψους €3.810 εκατ).
· Οι προβλέψεις για δάνεια διαμορφώθηκαν σε €1.054 εκατ ή 2,8% επί των μεικτών δανείων σε ετησιοποιημένη βάση.
· Τα προ φόρων αποτελέσματα του 1ου 6μήνου 2013 διαμορφώθηκαν σε -€857 εκατ, εξαιρουμένης της αρνητικής υπεραξίας εξαγορών.
· Για τον καθορισμό της εύλογης αξίας των στοιχείων ενεργητικού και παθητικού των εγχώριων δραστηριοτήτων των κυπριακών τραπεζών, της ATEbank, καθώς και της Millennium Bank Ελλάδος, χρησιμοποιήθηκε η μέθοδος επιμερισμού του κόστους αγοράς (Purchase Price Allocation), εφαρμόζοντας τις προβλεπόμενες διατάξεις του ΔΠΧΑ3 «Συνενώσεις Επιχειρήσεων». Η συνολική αρνητική υπεραξία (negative goodwill) ανήλθε σε €3.810 εκατ. 
· Συμπεριλαμβανομένης της αρνητικής υπεραξίας, τα προ φόρων κέρδη διαμορφώθηκαν σε €2.953 εκατ, ενώ τα καθαρά αποτελέσματα από συνεχιζόμενες δραστηριότητες τα αναλογούντα στους μετόχους για το 1ο 6μήνο 2013, τα οποία ενσωματώνουν θετικό αναβαλλόμενο φόρο €559 εκατ (κυρίως από την αύξηση του φορολογικού συντελεστή από το 20% στο 26% από την 01.01.13), διαμορφώθηκαν σε €3.509 εκατ.

ΟΜΙΛΟΣ ΤΡΑΠΕΖΑΣ ΠΕΙΡΑΙΩΣ - ΑΠΟΤΕΛΕΣΜΑΤΑ 1ΟΥ 6ΜΗΝΟΥ 2013

Μεγέθη και Παρουσία 30 Ιουνίου 2013
· Το ενεργητικό του Ομίλου διαμορφώθηκε σε €95,0 δισ στο τέλος Ιουνίου 2013.
· [bookmark: OLE_LINK7][bookmark: OLE_LINK8]Τα δάνεια προ προβλέψεων και προσαρμογών διαμορφώθηκαν σε €75,7 δισ, με τα επιχειρηματικά δάνεια να αντιπροσωπεύουν το 65%, τα στεγαστικά το 24% και τα καταναλωτικά το 11%. 
· Οι καταθέσεις διαμορφώθηκαν σε €54,7 δισ, με τις καταθέσεις ταμιευτηρίου και όψεως αποτελούν το 38% του συνόλου.
· Ο δείκτης δανείων προς καταθέσεις διαμορφώθηκε στο 116% στο τέλος Ιουνίου 2013, ενώ ο δείκτης καθαρής χρηματοδότησης από το Ευρωσύστημα (χωρίς τα ομόλογα EFSF που έχουν χρησιμοποιηθεί ως κάλυμμα για την άντληση ρευστότητας από την ΕΚΤ) στο 12% επί του ενεργητικού. 
· Ο δείκτης των δανείων σε καθυστέρηση άνω των 90 ημερών ανήλθε στο 33% τον Ιούνιο 2013, ο δε δείκτης κάλυψης των δανείων σε καθυστέρηση από συσσωρευμένες προβλέψεις ήταν στο 49%. Ο δείκτης σωρευμένων προβλέψεων προς το σύνολο των δανείων ανήλθε στο 16,3%.
· Τα ίδια κεφάλαια του Ομίλου Πειραιώς μετά την επιτυχή ολοκλήρωση της αύξησης μετοχικού κεφαλαίου ύψους €8,4 δισ ανήλθαν στο τέλος Ιουνίου 2013 στα €9,5 δισ και ο συνολικός δείκτης επάρκειας κεφαλαίων του Ομίλου διαμορφώθηκε στο 14,0%.
· Το δίκτυο καταστημάτων στο τέλος Ιουνίου 2013 αριθμούσε 1.718 μονάδες, με 1.280 καταστήματα στην Ελλάδα και 438 σε 9 χώρες στο εξωτερικό. Το ανθρώπινο δυναμικό στις 30.06.13 αριθμούσε 24.743 άτομα, 18.591 στην Ελλάδα και 6.152 στο εξωτερικό.
 	


Επιλεγμένα Στοιχεία Ομίλου Πειραιώς 

(στοιχεία ισολογισμού για το τέλος περιόδου, στοιχεία αποτελεσμάτων για την περίοδο 1ου 6μήνου και έτους 2012)

	Ενοποιημένα Στοιχεία (ποσά εκατ €)
	30.06.13
	31.12.12

	Επιλεγμένα Μεγέθη Ισολογισμού 
	
	

	Ενεργητικό 
	95.026
	70.408

	· εκ του οποίου από διακοπτόμενες δραστηριότητες 1
	343
	377

	Δάνεια προ Προβλέψεων και Προσαρμογών 2
	75.679
	50.573

	Συσσωρευμένες Προβλέψεις 2
	(12.362)
	(5.961)

	Καταθέσεις 
	54.733
	36.971

	Σύνολο Ιδίων Κεφαλαίων 
	9.462
	(2.324)

	
	
	

	Επιλεγμένα Αποτελέσματα 
	α’ 6μηνο 2013
	έτος 2012

	Καθαρά Έσοδα Τόκων
	734
	1.028

	Καθαρά Έσοδα Προμηθειών
	122
	218

	Αποτελέσματα Εμπορικού & Επενδυτικού Χαρτοφυλακίου
	75
	635

	Λοιπά Έσοδα & Έσοδα από Μερίσματα
	26
	(14)

	
	
	

	Σύνολο Καθαρών Λειτουργικών Εσόδων
	956
	1.866

	
	
	

	Δαπάνες Προσωπικού
	(347)
	(424)

	Γενικά Διοικητικά Έξοδα
	(237)
	(379)

	Αποσβέσεις και Λοιπά Έξοδα
	(60)
	(106)

	Σύνολο Λειτουργικών Εξόδων
	(644)
	(909)

	· εκ των οποίων  Έκτακτα Έξοδα Ενοποίησης
	(17)
	

	
	
	

	Έσοδα συμμετοχών σε συγγενείς εταιρείες
	(4)
	15

	
	
	

	Κέρδη Προ Φόρων και Προβλέψεων
	308
	972

	· χωρίς Έκτακτα Έξοδα Ενοποίησης
	325
	

	Απομειώσεις Δανείων και Λοιπών Στοιχείων Ενεργητικού
	(1.165)
	(2.197)

	Απομείωση ΟΕΔ
	-
	(311)

	Αρνητική Υπεραξία Εξαγορών
	3.810
	351

	Αποτέλεσμα προ Φόρων
	2.953
	(1.185)

	Καθαρό Αποτέλεσμα Αναλογούν στους Μετόχους                        από Συνεχιζόμενες Δραστηριότητες
	3.509
	(513)

	Αποτέλεσμα Διακοπτόμενων Δραστηριοτήτων
	21
	13



ΣΗΜΕΙΩΣΕΙΣ
1 Διακοπτόμενες Δραστηριότητες: για τον ισολογισμό, ATE Aσφαλιστική-ΑΤΕ Insurance Romania για 30.06.13, για τα αποτελέσματα Marathon Bank για το 1ο 6μηνο ΄12 και ATE Aσφαλιστική-ΑΤΕ Insurance Romania για το 1ο 6μηνο ΄13.
2Δάνεια και προβλέψεις: Περιλαμβάνεται η προσαρμογή σε εύλογη αξία ύψους €7,4 δισ, που αναλογεί στον πιστωτικό κίνδυνο των δανείων που αποκτήθηκαν κατά την εξαγορά της υγιούς ATEbank, της Γενικής Τράπεζας, των εγχώριων δανείων των 3 Κυπριακών Τραπεζών και της Millennium Bank Ελλάδος.



Εξέλιξη Μεγεθών

Οι καταθέσεις του Ομίλου στο τέλος Ιουνίου 2013 διαμορφώθηκαν σε €54,7 δισ. Οι καταθέσεις στην Ελλάδα, με την ενσωμάτωση της ATEbank, της Γενικής των ελληνικών χαρτοφυλακίων των Κυπριακών Τραπεζών και της Millennium Bank Ελλάδος, διαμορφώθηκαν σε €50,2 δισ. Οι καταθέσεις του Ομίλου στην Ελλάδα (σε συγκρίσιμη βάση) ήταν σταθερές το 1ο 6μηνο 2013. Αξίζει να σημειωθεί πως η μεταβολή των καταθέσεων των δικτύων Πειραιώς-ΑΤΕ ήταν στο ίδιο διάστημα +9% ή +12% σε ετήσια βάση. Η Τράπεζα Πειραιώς κατέχει την 1η θέση στον ελληνικό τραπεζικό χώρο με μερίδιο αγοράς καταθέσεων 29%.

Αντίστοιχα οι καταθέσεις από τις διεθνείς δραστηριότητες του Ομίλου διαμορφώθηκαν σε €4,5 δισ (8% επί των συνολικών καταθέσεων).

Τα δάνεια προ προβλέψεων και προσαρμογών στο τέλος Ιουνίου 2013 διαμορφώθηκαν σε €75,7 δισ. Τα δάνεια στην Ελλάδα διαμορφώθηκαν στα €68,5 δισ και στο εξωτερικό στα €7,2 δισ. Ανά πελατειακή κατηγορία, στο τέλος Ιουνίου 2013, το σύνολο του επιχειρηματικού χαρτοφυλακίου ανήλθε στα €49,1 δισ, ενώ τα δάνεια προς ιδιώτες σε €26,6 δισ. Τα δάνεια προς επιχειρήσεις συνιστούν το 65% του συνόλου των δανείων του Ομίλου, ενώ τα δάνεια προς ιδιώτες το 35% (24% στεγαστικά και 11% καταναλωτικά). Με βάση και το μερίδιο των δανείων (30% στοιχεία Ιουνίου 2013), η Τράπεζα Πειραιώς κατέχει την 1η θέση στην ελληνική αγορά.
	Ανάλυση Μεγεθών 
- Ιούνιος 2013
	Ποσά
(€ εκατ)
	Σύνθεση (%)

	Δάνεια προ Προβλέψεων                      ανά Κατηγορία
	
	

	Δάνεια σε επιχ/σεις
	49.116
	65%

	Δάνεια σε ιδιώτες
	26.563
	35%

	
Σύνολο Δανείων
	
75.679
	
100%

	· Ελλάδα
	68.472
	90%

	· Διεθνώς
	7.207
	10%

	
	
	

	Καταθέσεις 
ανά Κατηγορία 
	
	

	   Ταμ/ρίου-Όψεως
	20.611
	38%

	   Τακτής λήξης
	34.123
	62%

	Σύνολο Καταθέσεων
	54.733
	100%

	· Ελλάδα
	50.243
	92%

	· Διεθνώς
	4.490
	8%





[image: http://intranet/Documents/piraeus/diafimistikoyliko/Etairiko_Yliko/PB-LOGO-GR.jpg]Ο δείκτης δανείων προς καταθέσεις διαμορφώθηκε στο 116% τον Ιούνιο.

Η χρηματοδότηση της Τράπεζας Πειραιώς μέσω του Ευρωσυστήματος (ΕΚΤ και ELA) μειώθηκε κατά σχεδόν 50% από την αρχή του έτους στα €16 δισ. Η συγκριτικά χαμηλή εξάρτηση από το Ευρωσύστημα, όπως αποτυπώνεται και στο σχετικό δείκτη «καθαρής» χρηματοδότησης μέσω Ευρωσυστήματος ως προς το σύνολο του ενεργητικού, βελτιώθηκε περαιτέρω στο 12%, διευκολύνοντας έτσι την επίτευξη του στόχου για απόκτηση αυτονομίας στη χρηματοδότηση και ανάκτηση πρόσβασης στις κεφαλαιαγορές.

Ποιότητα Δανειακού Χαρτοφυλακίου
Ο δείκτης δανείων σε καθυστέρηση άνω των 90 ημερών προς το σύνολο των δανείων του Ομίλου διαμορφώθηκε στο 33% των συνολικών δανείων στο τέλος Ιουνίου 2013, ενσωματώνοντας την ΑΤΕbank, τη Γενική, τα ελληνικά χαρτοφυλάκια των Κυπριακών τραπεζών και τη Millennium Bank Ελλάδος. 
Η κάλυψη των δανείων σε καθυστέρηση άνω των 90 ημερών από τις συσσωρευμένες προβλέψεις διαμορφώθηκε στο 49%. Ο δείκτης συσσωρευμένων προβλέψεων προς το σύνολο δανείων στο τέλος Ιουνίου 2013 φτάνει στο ιδιαίτερα υψηλό επίπεδο του 16%. Αξίζει να επισημανθεί η σταθεροποίηση του σχηματισμού νέων καθυστερήσεων το 2ο 3μηνο, θετική ένδειξη για την πορεία του χαρτοφυλακίου, συναρτήσει των μακροοικονομικών συνθηκών.

Επάρκεια Κεφαλαίων
Η Τράπεζα Πειραιώς ολοκλήρωσε την αύξηση μετοχικού κεφαλαίου της στα τέλη Ιουνίου 2013 συγκεντρώνοντας κεφάλαια ύψους  €8.429 εκατ. Η καθαρή θέση του Ομίλου μετά την ΑΜΚ, ανήλθε στα €9.462 εκατ.
Ο συνολικός δείκτης κεφαλαιακής επάρκειας του Ομίλου διαμορφώθηκε στο τέλος Ιουνίου 2013 σε 14,0% και ο δείκτης κυρίων βασικών ιδίων κεφαλαίων (Core Tier I - EBA) σε 13,8%.


Εξέλιξη Αποτελεσμάτων 

Τα καθαρά έσοδα του Ομίλου από τόκους διαμορφώθηκαν σε €734 εκατ το 1ο 6μηνο 2013. Επισημαίνεται ότι το καθαρό έντοκο αποτέλεσμα σταδιακά επωφελείται από την εξομάλυνση του αυξημένου κόστους άντλησης ρευστότητας, καθώς το κόστος των καταθέσεων στην Ελλάδα αποκλιμακώνεται παράλληλα με τη σταθεροποίηση του εγχώριου οικονομικού περιβάλλοντος. 

Επιπλέον, η μείωση  χρήσης του μηχανισμού ELA από τις αρχές του 2013 είχε θετική επίπτωση στα έντοκα έσοδα του Ομίλου στη διάρκεια του 1ου 6μήνου 2013, καθώς τα καθαρά αποτελέσματα από τόκους επιβαρύνθηκαν λιγότερο (€58 εκατ από €162 εκατ το 1ο 6μηνο 2012). Τα καθαρά έσοδα τόκων της δραστηριότητας στην Ελλάδα διαμορφώθηκαν σε €577 εκατ, ενώ το αντίστοιχο αποτέλεσμα του εξωτερικού σε €157 εκατ. 

Τα καθαρά έσοδα προμηθειών ανήλθαν σε €122 εκατ το 1ο 6μηνο 2013, με τις προμήθειες εμπορικής τραπεζικής στα €107 εκατ (88% του συνόλου). Τα καθαρά έσοδα προμηθειών της δραστηριότητας στην Ελλάδα διαμορφώθηκαν σε €98 εκατ, ενώ οι προμήθειες του εξωτερικού σε €24 εκατ. 
Τα καθαρά έσοδα λειτουργίας το 1ο 6μηνο 2013 διαμορφώθηκαν σε €956 εκατ, εξαιρουμένης της αρνητικής υπεραξίας εξαγορών ύψους €3.810 εκατ.
Τα έξοδα λειτουργίας του Ομίλου ανήλθαν σε €644 εκατ το 1ο 6μηνο 2013. To 54% αφορούσαν δαπάνες προσωπικού (€347 εκατ), το 37% έξοδα διοίκησης (€237 εκατ) και το 9% αποσβέσεις και λοιπά έξοδα (€60 εκατ). Το κόστος επιβαρύνθηκε από €17 εκατ έκτακτα έξοδα ενοποίησης για τις  δραστηριότητες που αποκτήθηκαν από τον Ιούλιο 2012 και μετά. Χωρίς αυτά το κόστος λειτουργίας του Ομίλου για το 1ο 6μηνο 2013 διαμορφώθηκε στα €627 εκατ. Σημειώνεται ότι στο πλαίσιο εξορθολογισμού του δικτύου καταστημάτων στην Ελλάδα και της επίτευξης συνεργιών κόστους, διέκοψαν τη λειτουργία τους 36 καταστήματα το 1ο 6μηνο του 2013.
Η προ φόρων και προβλέψεων κερδοφορία του Ομίλου διαμορφώθηκε το 1ο 6μηνο 2013 σε €308 εκατ. Χωρίς τα έκτακτα έξοδα ενοποίησης, το ποσό διαμορφώνεται σε €325 εκατ.

Οι προβλέψεις για δάνεια ανήλθαν σε €1.054 εκατ (279 μ.β. έναντι 466 μ.β. το 12μηνο 2012), εκ των οποίων τα €866 εκατ αφορούν την Ελλάδα και τα €189 εκατ το εξωτερικό.
Τα προ φόρων αποτελέσματα διαμορφώθηκαν σε -€857 εκατ, εξαιρώντας την αρνητική υπεραξία από τις εξαγορές.

Για τον καθορισμό της εύλογης αξίας των στοιχείων ενεργητικού και παθητικού των εγχώριων δραστηριοτήτων των κυπριακών τραπεζών, της ATEbank καθώς και της Millennium Bank Ελλάδος, χρησιμοποιήθηκε η μέθοδος επιμερισμού του κόστους αγοράς (Purchase Price Allocation), εφαρμόζοντας τις προβλεπόμενες διατάξεις του ΔΠΧΑ3 «Συνενώσεις Επιχειρήσεων». Η συνολική αρνητική υπεραξία (negative goodwill) ανήλθε σε €3.810 εκατ. 
Συμπεριλαμβανομένης της αρνητικής υπεραξίας, τα προ φόρων αποτελέσματα διαμορφώθηκαν σε €2.953 εκατ.
Τα μετά από φόρους αποτελέσματα του Ομίλου για το 1ο 6μηνο 2013 τα αναλογούντα στους μετόχους από τις συνεχιζόμενες δραστηριότητες, διαμορφώθηκαν σε €3.509 εκατ, με τις μη συνεχιζόμενες δραστηριότητες να εμφανίζουν κέρδη €21 εκατ. 
Σημειώνεται ότι τα μετά από φόρους αποτελέσματα περιλαμβάνουν θετικό αναβαλλόμενο φόρο €559 εκατ, που προέρχεται κυρίως από την αύξηση του εταιρικού φορολογικού συντελεστή από 20% στο 26% από την 01.01.13.



Πρόσφατες Εξελίξεις

· Στις 3 Ιουλίου 2013 ξεκίνησε στο Χρηματιστήριο Αθηνών η διαπραγμάτευση των 4.958.235.294 νέων, κοινών, άυλων, ονομαστικών μετά ψήφου μετοχών της, ονομαστικής αξίας €0,30 η κάθε μια, οι οποίες εκδόθηκαν σε συνέχεια της αύξησης του μετοχικού κεφαλαίου της Τράπεζας, με καταβολή μετρητών και εισφορά σε είδος, σύμφωνα με την απόφαση της Β’ Επαναληπτικής Γενικής Συνέλευσης των μετόχων της Τράπεζας της 23.04.2013 και την απόφαση του Διοικητικού Συμβουλίου της Τράπεζας της 29.05.2013, καθώς και των 849.195.130 Τίτλων Παραστατικών Δικαιωμάτων Κτήσης Μετοχών της Τράπεζας («Τίτλων ΤΧΣ», «Warrants») που εκδόθηκαν και χορηγήθηκαν από το Ταμείο Χρηματοπιστωτικής Σταθερότητας. 

· Στις 23 Ιουνίου 2013 η Τράπεζα Πειραιώς ολοκλήρωσε με απόλυτη επιτυχία το έργο της ενοποίησης των συστημάτων της πρώην ATEbank, στο ενιαίο περιβάλλον των συστημάτων πληροφορικής της Τράπεζας Πειραιώς

· Στις 14 Ιουλίου 2013 η Τράπεζα Πειραιώς,  ολοκλήρωσε με απόλυτη επιτυχία το έργο της ενοποίησης των συστημάτων του πρώην δικτύου καταστημάτων της Ελληνικής Τράπεζας, στο ενιαίο περιβάλλον των συστημάτων πληροφορικής της Τράπεζας Πειραιώς. 













Αθήνα, 28 Αυγούστου 2013



Οι οικονομικές καταστάσεις του Ομίλου Πειραιώς για το 1υ 6μηνο 2013 θα αναρτηθούν στην ιστοσελίδα του Ομίλου την 29 Αυγούστου 2013 (www.piraeusbankgroup.com).
































ΕΤΑΙΡΙΚΗ ΤΑΥΤΟΤΗΤΑ

Η Τράπεζα Πειραιώς ιδρύθηκε το 1916 και το 1918 εισήχθη στο Χρηματιστήριο Αθηνών. Για πολλές δεκαετίες λειτούργησε ως ιδιωτική Τράπεζα και το 1975 πέρασε υπό κρατικό έλεγχο, όπου και παρέμεινε μέχρι το 1991. Από το Δεκέμβριο του 1991 που ιδιωτικοποιήθηκε ο Όμιλος Πειραιώς αποτελεί έναν από τους πιο δυναμικούς και δραστήριους οργανισμούς της ελληνικής οικονομίας. Στο τέλος Ιουνίου 2013 ο Όμιλος διέθετε δίκτυο 1.718 καταστημάτων (1.280 στην Ελλάδα και 438 στο εξωτερικό), ανθρώπινο δυναμικό 24.743 εργαζομένων (18.591 και 6.152 αντίστοιχα) και 6,3 εκατ πελάτες σε 10 χώρες. 
Κατά τη διάρκεια του 2012 και 2013 ο Όμιλος Πειραιώς προχώρησε σε σειρά επιχειρηματικών κινήσεων (απορρόφηση «υγιούς» ΑΤΕbank, απόκτηση Γενικής Τράπεζας, εξαγορά εργασιών 3 κυπριακών τραπεζών στην Ελλάδα, απόκτηση Millennium Bank Ελλάδας), ενδυναμώνοντας περαιτέρω την παρουσία του, με στόχο την ενεργό συμβολή στην ανασύνταξη του ελληνικού οικονομικού περιβάλλοντος.
Ο Όμιλος της Τράπεζας Πειραιώς, συνδυάζοντας επιχειρηματική δραστηριότητα και κοινωνική ευθύνη, προάγει συστηματικά και με συγκεκριμένες ενέργειες τις σχέσεις του με τους κοινωνικούς εταίρους, ενώ δίνει έμφαση στην προστασία του φυσικού και πολιτιστικού περιβάλλοντος. Ως μια από τις συστημικές τράπεζες στην Ελλάδα, η Τράπεζα Πειραιώς παίρνει πρωτοβουλίες για την υποστήριξη υγιών επιχειρηματικών σχεδίων και τη μεταστροφή της ελληνικής οικονομίας βασισμένη σε ένα σύγχρονο μοντέλο διατηρήσιμης ανάπτυξης.   

